सातबास पंचग्रामी-14 के प्रधानों का बहिष्कार
सातबास के ग्रामीणों ने कहा, धारा सिंह ही रहेंगे हमारे प्रधान
टैंट का 1.58लाखरुपये चुकाया किराया, अब खुद का सामान खरीदा
रामायणमें रेलवे ट्रैक के समीप चल रहे अखिल भारतीय जाट आरक्षण संघर्ष समिति के धरने पर सोमवार को बड़े फैसले लिए गए। फैसलों में सातबास के प्रधान धारा सिंह पंचग्रामी 14 खाप के प्रधान कैप्टन चांदी राम का सामाजिक बहिष्कार किया गया। दोनों प्रधान रविवार को बरवाला में सांगवान गुट द्वारा आयोजित सर्वखाप की रैली में गए थे। इसी वजह से नाराज चल रहे दोनों गांवों के लोगों ने प्रधानों का बहिष्कार कर दिया। रैली में पूरा दिन रविवार को बरवाला में शामिल होने वाले लोगों की चर्चा रही।
धरने पर सातबास के उमरा, सुल्तानपुर, देपल, ढंढेरी, रामायण के लोगों ने बैठक की। बैठक में सातबास के प्रधान धारा सिंह को हटाने का फैसला लिया गया। मंच पर देपल के डॉ. रतीराम ने घोषणा करते हुए कहा कि वह सातबास के प्रधान धारा सिंह बरवाला गए। आज के बाद धारा सिंह सातबास का प्रधान नहीं है। उन्होंने कहा कि समाज के लोग इकट्ठे होकर पांच-सात दिन में नया प्रधान चुनेंगे। वहीं, दोपहर बाद पंचग्रामी के 14 गांवों ने बैठक की। बैठक में कापड़ो, सौथा, छान, नाडा़, संदलाना, खरक पूनिया, ब्यानाखेड़ा, ज्ञानपुरा, सरसाना, उदयपुर, पनिहारी, पंचग्रामी, बनभौरी, सरहेडा, मतलौडा गांव के लोग शामिल हुए। बैठक में इन गांवों के छाजूराम कापडो़, सुरेश कापडो़, भागचंद कापडो़, प्रकाश कापड़ो, मंगल सिंह, किताब सिंह, रामनिवास सरसाना, रघुबीर सिंह खरक पूनिया, दयानंद, नत्थूराम, मंगतराम संदलाना, प्रेमसिंह संदलाना, राजा बनभौरी, होशियार सिंह सरसाना, ज्ञानपुरा के पूर्व सरपंच सतबीर, धर्मपाल, रामफल चहल, रामधन, पवन कुमार पूर्व सरपंच, पनिहारी राजेश, ओमप्रकाश, रामफल सरहेडा़, हरिराम, छान से कर्ण सिंह चेयरमैन आदि शामिल थे।
बैठक में उन्होंने पंचग्रामी 14 खाप के प्रधान चांदी राम बनभौरी को हटाने का निर्णय लिया। मंच पर कापड़ो के बलवान सिंह ने घोषणा करते हुए कहा कि प्रधान चांदी राम बरवाला गए थे। उन्हें फोन पर चेताया भी गया था। वह अब हमारा प्रधान नहीं है। वह सांगवान गुट की रैली में शामिल हुए। वहीं, काजल खाप के प्रधान राजमल काजल जो बरवाला रैली में शामिल होने के लिए गए थे, वह समाज के गद्दार हैं। पंचग्रामी के प्रधान कैप्टन चांदी राम कई बार बैठक में आए। सूबे सिंह समैण के बहकावे में आकर चले गए। यहां पर भी आकर समर्थन देकर गए, लेकिन वह रविवार को बरवाला चले गए। सातबास को भी सोचना चाहिए कि ऐसे प्रधान उनके हित में नहीं है।
समिति के जिलाध्यक्ष कृष्ण किरमारा ने कहा कि जो प्रधान बरवाला में गए थे सातबास पंचग्रामी ने उन्हें प्रधान से हटा दिया। समुदाय के लोग गुस्से में है। आजाद सिंह ने बरवाला रैली में विरोध करके चाले पाड़ दिए।
रामायण के पास धरनास्थल पर मंच पर बैठे समिति समाज के नेता।
कोई एतराज नहीं : धारा सिंह
^मुझेप्रधान से हटाए जाने के निर्णय का कोई ऐतराज नहीं है। मैं इस निर्णय का स्वागत करता हूं। वैसे भी अब मुझसे यह पद संभल नहीं रहा था। मेरी सेहत भी कमजोर हो रही थी। मैं बरवाला में जरूर गया था, लेकिन वहां मैंने सरकार के पक्ष में कोई बात नहीं की और कोई बयान नहीं दिया। मीटिंग करना तो सभी का अधिकार है। मैं पिछले 15-16 वर्षों से सातबास का प्रधान हूं।\\\'\\\' -धारासिंह
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva